Anthony Fauci, mulțumit că a scăpat de Trump și că poate vorbi liber despre criza COVID-19: "Am spus totul şi asta mi-a creat probleme".
Anthony Fauci şi Trump au avut, în câteva rânduri, declaraţii contradictorii. Epidemiologul a vorbit despre epidemie şi vaccinare la o zi după învestirea lui Biden. Fauci: "Am spus totul şi asta mi-a creat probleme".
Epidemiologul Anthony Fauci a spus că este uşurat că în administraţia Biden poate vorbi liber despre gestionarea crizei COVID-19 fără a mai simţi presiunea de a-l contrazice pe Donald Trump.Într-o conferinţă de presă susţinută la o zi după învestirea lui Joe Biden, medicul Fauci a menţionat că noul preşedinte i-a cerut transparenţă totală în privinţa epidemiei. "Întotdeauna, am spus totul şi asta mi-a creat uneori probleme. Este foarte clar că erau lucruri spuse precum aspecte care vizau, să zicem hidroxiclorochina. Aspecte incofortabile, deoarece nu erau bazate pe date ştiinţifice. Pot să vă spun că nu aveam nicio plăcere să fiu în situaţia de a-l contrazice pe preşedinte. Nu am simţit că puteam spune ceva fără să fie repercusiuni.", a spus Anthony Fauci.